Leħen il-Malti Bħal Minutiera Bħal minutiera ta'arloġġ li waqaf jaħdem, moħħi, bla ma nitolbu, jterraq lura fis-snin mgħoddija fejn jgħix, għal ftit, il-kenn u l-għożża tat-tfulija u l-ġabra, u l-għaqda, u t-tinbix ta'aħna w nitrabbew. U issa li minn sebgħa bqajna tnejn, it-tifkiriet saru bħal ħjut tad-deheb, u l-vojt ta' dak li nsejna tul is-snin qisu bħal għoqda li b'paċenzja kbira trid tinħall biex tgħid ġrajjietha. U l-memorji, bħal minutiera tal-arloġġ, iffriżati ġo xi ittra jew ritratt— għalkemm jiċparu ta' kuljum — jirnexxilhom xorta waħda jqanqlu t-togħrna, imqar biex nikkonferma x'mingħalija, li tassew jiena kont għext is-snin dehbija li bla ma nkun nistenna jistenbħu ġewwa fija.